section_heading: Životopis
paragraph_text: Rođena je u Sonti od oca Pavla, poznatog majstora i mati Eve r. Domić. Djetinjstvo je provela u rodnoj Sonti gdje je završila osnovnu školu. Još u osnovnoj školi vidjelo se da ima afinitet prema pisanju, no kako je bila iz seoske obitelji, nije se to uzimalo zaozbiljno niti dalje razvijalo. Srednju ugostiteljsku školu završila je u Somboru gdje je upoznala budućeg supruga, Hrvata iz Imotske krajine. U Somboru živi skoro četiri desetljeća, a zadnjih 20 godina radila je u Poreznoj upravi. U mirovini je od 2007. godine. Svoje slobodno vrijeme koristi za pisati pjesme, pjevati u pjevačkoj skupini i za aktivnosti u crkvenoj zajednici. Na njeno stvarateljstvo utjecala je i smrt njenih roditelja. Prema njenim riječima, poslije roditeljske smrti postala je svjesna tog životnog nestajanja kojeg se jako bojala. Poslije smrti oba roditelja obiteljska kuća je prodana, a zbog straha nikad ju nije poslije nije otišla obići, "jer to više nije kuća u kojoj je odrastala i jednostavno želi da joj ostane u sjećanju kakva je bila kada su tamo živjeli njeni roditelji." Posljedica toga jest da joj rodna Sonta intenzivno živi u njenim pjesmama.